От 1 април страните от ЕС ще имат достъп до 37 млрд . евро за борба с коронавируса България може да се възползва от 812 милиона евро От 1 април страните членки на Европейския съюз ще имат достъп до 37 млрд . евро за борба с коронавируса . Съветът на Европейския съюз прие два законодателни акта за спешното отпускане на тези средства . За България , както вече беше оповестено , средствата възлизат на 812 милиона евро . Днес Съветът прие два законодателни акта за бързо отпускане на средства от бюджета на ЕС за справяне с кризата , предизвикана от COVID - 19 . Един от актовете изменя правилата на структурните и инвестиционните фондове , а другият разширява обхвата на фонд „ Солидарност “ на ЕС . Чрез Инвестиционната инициатива в отговор на коронавируса страните членки от ЕС ще получат достъп до 37 милиарда евро от парите за кохезия , за да укрепят своите здравни системи , както и да подпомогнат малките и средните предприятия ( МСП ) , схемите за краткосрочно наемане на работа и комуналните услуги . Около 8 млрд . евро от общата сума ще се осигури от неизразходваното авансово финансиране през 2019 по линия на структурните фондове . Новата мярка позволява на държавите членки да изразходват неизползваните средства за смекчаване на последиците от пандемията , вместо да ги връщат в бюджета на ЕС . Други 29 млрд . евро ще бъдат изплатени на ранен етап от суми , които иначе щяха да бъдат дължими по - късно тази година . Средствата ще бъдат налични със задна дата от 1 февруари , за да се покрият вече направените разходи за спасяването на животи и защита на гражданите . Държавите членки също така ще разполагат с повече гъвкавост , за да правят трансфери между програмите по политиката на сближаване с цел пренасочване на ресурси там , където е най - необходимо . Съветът промени и обхвата на фонда " Солидарност " на ЕС , така че освен природните бедствия в него да бъдат включени и извънредни нужди , свързани с коронавирус пандемията . Предвид извънредната ситуация и двата законодателни акта ще бъдат публикувани в Официалния вестник на ЕС на 31 - ви март и ще влязат в сила от 1 - ви април .